open-index/open-wikipedia-markdown huggingface dataset:
Rue Bichat

thumb|Rue Bichat

**Rue Bichat** (*Bichatova ulica*) je ulica v Paríži. Nachádza sa v 10. obvode.

## Poloha
Ulica vedie od križovatky s *[[Rue du Faubourg-du-Temple]]* a končí na *[[Quai de Jemmapes]]*. Ulica je orientovaná od juhu na sever. Od križovatky s *[[Rue Alibert]]* sa stáča k severozápadu.

## Dejiny
Prvá časť ulice pod názvom *Rue Care-Prenant* bola otvorená 4. augusta 1824, nasledovalo predĺženie v roku 1836. V máji 1840  získala súčasný názov s ohľadom na blízku hôpital Saint-Louis. Marie-François-Xavier Bichat (* 1771† 1802) bol francúzsky lekár.

## Významné stavby
* Domy č. 40, 40 bis a 42 patria nemocnici Saint-Louis, ktorá je chránená ako historická pamiatka.

## Externé odkazy
* Ulica na stránkach mesta Paríža

## Zdroj

Bichat
Rue de la Fontaine-au-Roi

thumb|Rue de la Fontaine-au-Roi

**Rue de la Fontaine-au-Roi** (*ulica Kráľovskej fontány*) je ulica v Paríži. Nachádza sa v 11. obvode. Je pomenovaná podľa bývalej fontány zo 17. storočia, ktorá bola napájaná z prameňov na návrší Belleville.

## Poloha
Ulica vedie od križovatky s *[[Rue du Faubourg-du-Temple]]* a *Rue de la Folie-Méricourt*, končí na *Boulevardu de Belleville*. Ulica je orientovaná zhruba zo západu na východ.

## Dejiny
Názov ulice *Chemin du Mesnil* sa prvýkrát objavil v roku 1652. Neskôr bol zmenený na *Rue des Fontaines-du-Roi*, za Veľkej francúzskej revolúcie na *Rue de la Fontaine-nationale* a v rokoch 1806 – 1814 na *Rue Fontaine*.

Ulica vstúpila do francúzskych dejín tým, že tu počas Parížskej komúny odolávala posledná barikáda komunardov, ktorá padla 28. mája 1871.

## Iné projekty

## Externé odkazy
* Ulica na stránkach mesta Paríža 

## Zdroj

Fontaine-au-Roi
Reese Witherspoonová

náhľad|Reese v roku 2011.
**Reese Witherspoonová**, celým menom **Laura Jeanne Reese Witherspoon** (* 22. marec 1976, New Orleans, Louisiana, Spojené štáty) je americká herečka a filmová producentka, ktorá sa tiež zaoberá charitatívnymi projektmi.

## Životopis
Narodila sa v New Orleanse ako druhé dieťa Belly Reese, profesorky s mnohými titulmi, vrátane PhD v odbore pediatrie, a Johna Witherspoona, chirurga pôsobiaceho v armádnych rezervách a profesora ošetrovateľstva. Krátko po narodení sa jej rodina presťahovala kvôli otcovej práci do nemeckého mesta Wiesbaden. Po návrate na americký kontinent, keď mala Reese štyri roky, sa usadili v Nashville.

V siedmich rokoch sa vďaka rodinnému priateľovi dostala do reklamy na jedno nashvillské kvetinárstvo. Podpora rodičov i túžba stať sa herečkou ju priviedla k vystupovaniu v *Ten-State Talent Fair*, kde sa umiestnila na prvom mieste. Vyštudovala strednú školu *Harding Academy* a tiež nejakú dobu študovala na dievčenskej škole *Harpet Hall School* v Nashville, kde robila roztlieskavačku. Jeden rok študovala anglickú literatúru na Leland Stanford Junior University, potom odišla a začala sa viac venovať hereckej kariére.

Jej prvá veľká rola bola vo filme *V mesačnom svite*. Časom získavala lepšie postavy, prvá väčšia príležitosť prišla vo filme *[[Pravá blondínka]]*. O niečo menej úspešné bolo jeho pokračovanie. V roku 2005 získala rolu June Carter Cash v snímke *[[Walk the Line]]*, ktorá jej priniesla aj Oscara za najlepšiu herečku v hlavnej úlohe. Medzi jej ďalšie známe filmy patrí napríklad *Unesený*, *Penelope* a *Voda pre slony, Toto je vojna!* či *Divočina*.

Jej prvým manželom bol v rokoch 19992007 herec Ryan Phillippe. S ním má dve deti, dcéru Avu Elizabeth a syna Deacona Reese. V roku 2011 sa druhýkrát vydala za agenta Jima Totha. Vlastní tiež produkčnú spoločnosť *Type A Films*. V roku 2007 bola najlepšie platenou herečkou v Hollywoode. Na začiatku decembra 2010 dostala svoju hviezdu na Hollywoodskom chodníku slávy.

## Filmografia (výber)

## Referencie


## Iné projekty

## Externé odkazy
* 
* 
* Reese Witherspoon na Superiorpics.com 
* Reese Witherspoon na Cinema-stars.com 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Filmoví producenti USA
Kategória:Televízni producenti USA
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia ceny Emmy
Kategória:Držitelia Critics' Choice Movie Awards
Kategória:Hollywoodsky chodník slávy
Kategória:Osobnosti z New Orleansu
Kategória:Osobnosti USA škótskeho pôvodu
Kategória:Absolventi Stanford University
Kategória:Držitelia Screen Actors Guild Award
Psaumis z Kamariny

**Psaumis** (*Psaumis*) bol spoluzakladateľ novej Kamariny na ostrove Sicília a olympijský víťaz v tethrippe v rokoch 456 a 452 pred Kr.

Psaumis, syn Akróna, pochádzal z bohatej aristokratickej rodiny (pravdepodobne zo sicílskej Gely). O jeho živote sú známe len strohé informácie z básní od starovekého lyrického básnika Pindara, ktorý vo svojich *Olympijských ódach* oslavuje jeho olympijské víťazstvá v tethrippe na 81. a na 82. hrách (4. a 5. óda). Pindaros v týchto ódach vyzdvihuje jeho dobré ľudské vlastnosti, a z jeho slov:„*A hlavne si na ňom cením to, že vrúcne miluje mier, priateľa štátu."* Svoju ľudskosť prejavil aj okolo roku 460 pred Kr., keď sa so svojimi finančnými prostriedkami vďačne spolupodieľal na výstavbe mesta Kamariny, ktorú v roku 484 pred Kr. zničil tyran Gelón z Gely.

Kamarinu podľa historika Thukydida kolonizovali Syrakúzania približne stotridsaťpäť rokov po založení Syrakúz. Keďže sa následne Kamarinčania proti Syrakúzam vzbúrili, boli vyhnaní. Územie Kamariny bolo opätovne osídlené novými kolonistami za vlády tyrana Hippokrata z Gely. Keď jej obyvateľov neskôr vyhnal tyran Gelón, tak Gelčania po jeho smrti osídľovali mesto už po tretí raz.

V Olympii sa tethrippon, t. j. preteky na dvojkolesových vozoch so štvorzáprahom koní, zaradil do programu hier v roku 680 pred Kr. Prvým víťazom tejto jazdeckej disciplíny bol Pagóndas z Téb.

Pretekársky voz sa podobal vojnovému, ale odlišoval sa od neho hlavne ľahkosťou. Vozataj pri pretekoch stál a na rozdiel od účastníkov atletických súťaží nebol nahý. Kone poháňal dlhým pevným prútom. Na rovine hipodrómu viedol kone vo vyrovnanom rade a pred obrátkou, ktorá bola vždy ľavosmerná, zošikmil ich líniu tak, že vonkajší kôň predbiehal o celú dĺžku tela. Víťazný vozataj bol po pretekoch ale *iba tým druhým* za majiteľom voza, ktorý sa stal olympijským víťazom ovenčeným olivovou ratolesťou.
   
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Jamie Foxx

**Jamie Foxx**, vlastným menom **Eric Marlon Bishop** (* 13. december 1967, Terrell, Texas, USA) je americký herec, komik a spevák. 

Za úlohu vo filme *[[Ray (film)|Ray]]* získal cenu BAFTA a Oscara za najlepší mužský herecký výkon v hlavnej úlohe. Získal tiež Zlatý glóbus za najlepší mužský herecký výkon v muzikáli/komédii a bol nominovaný na niekoľko cien Grammy.

## Životopis
Vychovali ho adoptívni rodičia jeho matky. Od mladosti hral na klavír a na strednej škole hral basketbal a americký futbal. Na vysokej škole študoval vážnu hudbu.

Od roku 1989 pracoval ako komik a v tej dobe si zmenil meno na Jamie Foxx. Jeho filmový debut bol v roku 1992 vo filme *[[Hračky (film)|Hračky]]*. Nasledovali úlohy vo filmoch ako *Víťazi a porazení*, *Ali*, *[[Ray (film)|Ray]]*, *[[Collateral]]*, *Miami Vice*, *[[Dreamgirls]]* alebo *Ctihodný občan*.

Jeho hudobná kariéra začala v roku 1994, kedy vydal svoj prvý album *Peep This*. V roku 2005 vydal druhý album *Unpredictable*, ktorého sa predalo len v USA cez 1,98 miliónov kópií a získal dvojnásobnú platinovú platňu.

## Diskografia
### Štúdiové albumy

### Úspešné single
* 2005 – "Unpredictable" (ft. Ludacris)
* 2006 – "DJ Play a Love Song" (ft. Twista)
* 2008 – "Just Like Me" (ft. T.I.)
* 2009 – "Blame It" (ft. T-Pain)
* 2010 – "Winner" (ft. Justin Timberlake a TI)

## Filmografia
### Filmy
* 1992 – *[[Hračky (film)|Hračky]]*
* 1996 – *Veľký švindeľ* 
* 1996 – *Prečo mačka nie je pes?* 
* 1997 – *Láska na čierno*  
* 1998 – *Klub hráčov* 
* 1999 – *Rozhodne sa v nedeľu*
* 1999 – *Blázniví únoscovia* 
* 2000 – *Návnada*
* 2001 - *Date from Hell*
* 2001 - *Ali*
* 2003 – *Hráči* 
* 2004 – *Redemption: The Stan Tookie Williams Story* 
* 2004 – *[[Ray (film)|Ray]]*
* 2004 – *Breakin 'All the Rules*
* 2004 - *[[Collateral]]*
* 2005 – *Prísne tajná misia* 
* 2005 – *Mariňák*
* 2006 – *Miami Vice*
* 2006 – *[[Dreamgirls]]*
* 2007 – *Kráľovstvo* 
* 2009 – *Sólista* 
* 2009 – *Ctihodný občan*
* 2010 – *Valentín* 
* 2010 – *Deadline*  
* 2011 – *Rio* 
* 2011 – *Šéfovia na zabitie* 
* 2012 – *Divoký Django* 
* 2013 - *White House Down*
* 2014 – *Amazing Spider-Man 2*
* 2014 – *Annie*
* 2014 – *Rio 2*
* 2014 – *Šéfovia na zabitie 2*
* 2014 – *Všetky cesty vedú do hrobu*

### Seriály
* 1991-00 – In Living Color *(96 epizód)*
* 1992-93 – Roc *(7 epizód)*
* 1996-01 – The Jamie Foxx Show *(100 epizód)* 
* 1996 – Hangin 'with Mr. Cooper *(1 epizóda)*
* 1996 – Moesha *(1 epizóda)*
* 2004 – Chappelle 's Show *(1 epizóda)*

## Iné projekty

## Externé odkazy
* 
* 
* Oficiálna stránka 
* Jamie Foxx na MySpace

## Zdroj

Kategória:Filmoví herci USA
Kategória:Komici USA
Kategória:Hiphopoví speváci USA
Kategória:Reperi USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Grammy
Kategória:Držitelia Critics' Choice Movie Awards
Kategória:Držitelia ceny Satellite Award
Kategória:Držitelia Screen Actors Guild Award
Kategória:Osobnosti afroamerického pôvodu
Kategória:Osobnosti z Texasu
Isamu Akasaki

**Isamu Akasaki** (, * 30. január 1929, Ciran, Japonsko – † 1. apríl 2021, Nagoja, Japonsko) bol japonský fyzik, odborník na technológiu polovodičov.

Spolu s Hirošim Amanom a Šúdži Nakamurom získal Nobelovu cenu za fyziku za rok 2014. Bola udelená za vývoj modrých svetelných diód umožňujúcich vytvorenie nového, ekologického svetelného zdroja.

## Životopis
Akasaki absolvoval roku 1952 Kjótsku univerzitu a po štúdiu pracoval vo firme Kobe Kogyo Corporation, teraz začlenenej do firmy Fujitsu. Doktorát získal na univerzite v Nagoji roku 1964, kde potom začal učiť, od roku 1981 ako riadny profesor. Zároveň pôsobil v Macušitovom výskumnom ústave v Tokiu, kde sa koncom šesťdesiatych rokov začal zaoberať svetelnými diódami a neskôr urobil zásadné objavy, umožňujúce konštrukciu súčasných modrých svetelných diód. Emeritovaný bol ako profesor roku 1992, v októbri 2006 vznikol pri univerzite v Nagoji Akasakiho inštitút. Bol nositeľom *Kjótskej ceny za moderné technológie* (2009) a Edisonovej medaily (2011), udeľovanej americkým Inštitútom elektrického a elektronického inžinierstva (IEEE).

## Referencie

## Iné projekty

## Externé odkazy
* Isamu Akasaki na webe nobelprize.org

## Zdroj

Kategória:Japonskí fyzici
Kategória:Japonskí nositelia Nobelovej ceny
Kategória:Laureáti Radu vychádzajúceho slnka
Kategória:Nositelia Nobelovej ceny za fyziku
Hiroši Amano

**Hiroši Amano** (, * 11. september 1960, Hamamacu, Japonsko) je japonský fyzik a odborník na technológiu polovodičov. Spolu s Isamu Akasakim a Šúdžim Nakamurom získal Nobelovu cenu za fyziku za rok 2014. Bola udelená za vývoj modrých svetelných diód umožňujúcich vytvorenie nového, ekologického svetelného zdroja.

Hiroši Amano vyštudoval na Nagojskej univerzite, kde získal doktorát z elektrotechniky roku 1989 a potom ešte niekoľko rokov po štúdiu pracoval ako výskumník. Roku 1992 prešiel na Univerzitu Mejdžó v Nagoji, kde sa roku 2002 stal riadnym profesorom. Roku 2010 sa vrátil na Nagojskú univerzitu.

## Referencie


## Zdroj
* 

Kategória:Rádioamatéri
Kategória:Nositelia Nobelovej ceny za fyziku
Kategória:Japonskí nositelia Nobelovej ceny
Kategória:Japonskí fyzici
Kategória:Osobnosti z Hamamacu
Takaaki Kadžita

**Takaaki Kadžita** (, * 9. marec 1959, Higašimacujama, Japonsko) je japonský fyzik, známy vďaka experimentom s neutrínami v podzemnom laboratóriu Kamiokande a jej nástupcovi Super-Kamiokande. Spolu s Arthurom B. McDonaldom získal Nobelovu cenu za fyziku za rok 2015. Bola udelená za objav oscilácie neutrín, ktorý dokazuje, že neutrína majú hmotnosť.

Absolvoval Saitamskú univerzitu a doktorát získal v roku 1986 na Tokijskej univerzite, kde pracoval od roku 1988 v Inštitúte pre výskum kozmického žiarenia (ICRR), od roku 1999 ako profesor a šéf jedného z pracovísk inštitútu. Teraz pôsobí na fyzikálnom a matematickom inštitúte Tokijskej univerzity a súčasne je riaditeľom ICRR. Za vedeckú činnosť dostal početné ocenenia.

## Referencie


## Zdroj
*

Kategória:Nositelia Nobelovej ceny za fyziku
Kategória:Japonskí fyzici
Kategória:Japonskí nositelia Nobelovej ceny
Arthur B. McDonald

**Arthur Bruce „Art“ McDonald** (* 29. august 1943, Sydney, Kanada) je kanadský astrofyzik, riaditeľ kanadských neutrínových laboratórií SNOLAB v Sudbury a profesor na Queen’s University v Kingstone v provincii Ontário. 

Spolu s Takaaki Kadžitom získal Nobelovu cenu za fyziku za rok 2015. Bola udelená za objav oscilácie neutrín, ktorý dokazuje, že neutrína majú hmotnosť.

## Životopis
V roku 1965 absolvoval štúdium fyziky na Dalhousie University, doktorát získal na Kalifornskom technologickom inštitúte. V rokoch 1970 až 1982 pôsobil ako výskumný pracovník v nukleárnych laboratóriách Chalk River severozápadne od Ottawy. Potom bol až do roku 1989 profesorom fyziky na Princetonskej univerzite. Od tej doby vedie oddelenie výskumu na kráľovninej univerzite v Kingstone. V roku 2011 mu Kanadská kráľovská spoločnosť udelila Medailu Henryho Marshalla Toryho za výnimočný vedecký prínos.

## Referencie


## Iné projekty

## Referencie
* 

Kategória:Nositelia Nobelovej ceny za fyziku
Kategória:Kanadskí nositelia Nobelovej ceny
Kategória:Kanadskí fyzici
Kategória:Kanadskí astronómovia
Kategória:Absolventi Dalhousie University
Kategória:Absolventi California Institute of Technology
Kategória:Členovia Kráľovskej spoločnosti
Kategória:Vyučujúci na Princeton University
Kategória:Vyučujúci na Queen’s University (Ontário)
Kategória:Osobnosti zo Sydney (Nové Škótsko)
Ammónios z Alexandrie

**Ammónios z Alexandrie** môže byť:

* olympijský víťaz v roku 256 pred Kr., pozri Ammónios z Alexandrie (olympionik)
* alexandrijský spisovateľ, kresťanský teológ v 3. stor., pozri Ammónios z Alexandrie (spisovateľ)
* grécky spisovateľ, kresťanský mučeník zo 4. stor., pozri Ammónios z Alexandrie (mučeník)
Jim Broadbent

**Jim Broadbent** (* 24. máj 1949, Lincoln, Spojené kráľovstvo) je britský herec. Je držiteľom britskej filmovej ceny BAFTA, Zlatého glóbusu i Oscara za vedľajšiu úlohu v snímke *Iris* z roku 2001.

Pochádza z umelecky založenej rodiny, matka bola sochárka, otec nábytkový návrhár. Po štúdiách herectva na Londýnskej akadémii dramatických umení sa stal divadelným hercom. Vo filme sa objavuje od začiatku 70. rokov, avšak zo začiatku hral iba malé a epizódne roličky a natáčal predovšetkým v televízii, postupne sa ale vypracoval k väčším úlohám a nakoniec aj k hlavným úlohám, ktoré vytvoril napríklad v snímke *Život je sladký* z roku 1990. Jeho prvý veľký hollywoodsky úspech sa dostavil v roku 2001 v snímke *[[Moulin Rouge!]]*, v tom istom roku potom snímka *[[Iris (film z roku 2001)|Iris]]*, za ktorý dostal Zlatý glóbus i Oscara.

## Filmografia (výber)
* 1979 *Štvanci*
* 1985 *[[Brazil]]*
* 1989 *Erik Viking*
* 1990 *Život je sladký*
* 1992 *[[Hra na plač]]*
* 1994 *Výstrely na Broadwayi*
* 1998 *Tichý hlas*
* 1999 *Piate cez deviate*
* 2001 *[[Iris (film z roku 2001)|Iris]]*
* 2001 *Denník Bridget Jonesovej*
* 2001 *[[Moulin Rouge!]]*
* 2002 *Nicholas Nickleby*
* 2005 **
* 2004 *[[Bridget Jonesová: S rozumom v koncoch]]*
* 2004 *Cesta okolo sveta za 80 dní*
* 2007 *Jednotka príliš rýchleho nasadenia*
* 2008 *Indiana Jones a Kráľovstvo krištáľovej lebky*
* 2009 *Harry Potter a Polovičný Princ*
* 2009 *Kráľovná Viktória*
* 2009 *Prekliaty klub*
* 20102011 *[[Harry Potter a Dary smrti (film)|Harry Potter a Dary smrti]]*
* 2011 *[[Železná lady]]*
* 2012 *Atlas mrakov*
* 2013 *Closed Circuit*  
* 2013 *The Great Train Robbery* (TV)  
* 2013 *The Harry Hill Movie*
* 2013 *Le Week-End*  
* 2014 *Get Santa*  
* 2014 *Misia: Prezident*  
* 2014 *Paddington*  
* 2014 *Poštár Pat vo filme*  
* 2015 *Brooklyn*  
* 2015 *Cooking Cats*  
* 2015 *London Spy* (TVS)  
* 2015 *The Go-Between* (TV)  
* 2015 *The Lady in the Van*

## Iné projekty

## Externé odkazy
* 
* 
* Biografia

## Zdroj

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Satellite Award
Kategória:Anglickí ateisti
Arboristika

náhľad|Arborista pri práci
**Arboristika** () je vedná disciplína zaoberajúca sa štúdiom, ošetrovaním, komplexnou špeciálnou starostlivosťou a kultiváciou jednotlivých stromov, kríkov a iných perenálnych drevnatých rastlín, vyskytujúcich sa mimo lesa v špecifických umelých výsadbách (osamotené stromy, parky, aleje...).

## Opis
Arboristika ako taká je súhrnom znalostí mnohých biologických odborov, vďaka čomu sa jej náplň pohybuje na hrane medzi lesníctvom a okrasným záhradníctvom. Skúsený a kvalifikovaný odborník z oblasti arboristiky musí okrem vynikajúcich lezeckých a technických zručností (certifikát odbornej spôsobilosti pre práce vo výškach pomocou horolezeckej techniky) ovládať aj znalosti odborov dendrológie, fytopatológie, fyziológie, mechaniky a pedológie. Potvrdenie o spôsobilosti vykonávať prácu arboristu je možné na území Slovenska získať zvládnutím skúšok ISA Slovensko, alebo získaním medzinárodných certifikátov *EAC european treeworker/treetechnician*, *ISA certified arborist* alebo *FLL zertifizierter Baumkontroleur*.

Kategória:Krajinná architektúra
Kategória:Dendrológia
Kategória:Záhradníctvo
Kategória:Lesníctvo
Ázijská kvalifikácia v hádzanej na LOH 2004

**Ázijská kvalifikácia v hádzanej na LOH 2004** bola ázijská kontinentálna kvalifikácia v hádzanej na Letné olympijské hry 2004 v Aténach, ktorú organizovala Ázijská hádzanárska federácia (AHF). Konala sa v Kóbe, v Japonsku od 23.28. septembra 2003. Zúčastnili sa jej 4 mužské a 4 ženské družstvá a zápasy sa odohrali v aréne Kobe Green Arena. 

Na hádzanársky turnaj LOH 2004 postúpili iba víťazné družstvá. 

## Aréna

## Výsledky
### Muži

### Ženy

## Konečné poradie

;Muži

;Ženy

## Referencie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Japonskej hádzanárskej asociácie /

## Zdroje
* Ázijská kvalifikácia na stránke Japonskej hádzanárskej asociácie 
* Mužský a ženský turnaj kvalifikácie na stránke todor66.com 

Kategória:Hádzaná v 2003
Kategória:Ázijská kvalifikácia v hádzanej na LOH
Hádzaná
Kategória:2004 v Japonsku
Ján Rombauer

** Ján Rombauer ** (* 28. máj 1782, Levoča – † 12. február 1849, Prešov) bol maliar-portrétista nemeckého pôvodu, ktorý pôsobil v Petrohrade a neskôr v Prešove.

## Životopis
Jeho otcom bol Dávid Rombauer (17421806), levočský remeselník, a matkou Anna Mária Groszová (cca 17551836). Pochádzal z deviatich detí a ako etnický Nemec bol evanjelického vyznania. Jeho manželkou bola od roku 1818 Amália Baumannová (cca 17951843), rodáčka z Petrohradu. Mali spolu len jednu dcéru, Annu Reginu Matildu Rombauerovú (18291848).

Rombauer pôsobil od počiatku 19. storočia ako maliar v Levoči, pričom sa hneď zameriaval na portrétnu tvorbu (z roku 1802 sú známe dve jeho miniatúry). V roku 1805 sa pravdepodobne v Bardejovských Kúpeľoch zoznámil s poľským aristokratom (bol v ruských službách) grófom Józefom Augustom Ilińskim (17661844), ktorý ho pozval na svoje panstvo v Romanove (nazývané aj *Roma Nuova*; dnes Romaniv na Ukrajine). Už v roku 1806 začal žiť a pôsobiť v Petrohrade, kde zostal až do roku 1824. V Petrohrade sa aj oženil. Napokon od roku 1825 až do svojej smrti žil a tvoril v Prešove. Keďže nemáme záznam o vlastníctve nehnuteľnosti v meste, je veľmi pravdepodobné, že žil v dome svojho brata Samuela Rombauera (nar. 1798). Jeho ďalší brat Matej Rombauer (17761840) bol prešovským zlatníkom.

Rombauer vytvoril mnoho portrétov príslušníkov najvyššej ruskej, ale aj uhorskej (najmä spišskej a šarišskej), šľachty, prípadne mešťanov z mesta Prešov. Okrem portrétov, ktoré sa vyznačujú značným realizmom, vytvoril aj niekoľko náboženských diel (pre kostoly na východnom Slovensku). Biografia z roku 2010 eviduje 248 jeho diel, z ktorých sú však niektoré nenávratne stratené. Mnoho jeho diel sa v súčasnosti nachádza v zbierkach Ermitáže, Štátneho ruského múzea v Petrohrade, Tretiakovskej galérie v Moskve, Šarišskej galérie v Prešove a Slovenskej národnej galérie.

Rombauer bol členom *Akadémie umení* v Petrohrade.

## Niektoré významnejšie portréty
* Portrét chlapca s mydlovými bublinami (gróf Emanuel Csáky???; 1803; Spišské múzeum, zámok Markušovce) 
* Portrét grófa Xavera Branického (1818; Štátne ruské múzeum, Sankt Peterburg)
* Portrét grófa D. A. Gurjeva (1818; Tretiakovská galéria, Moskva)
* Portrét Ignáca Aurelia Fesslera (17561839) (1821; Maďarská akadémia vied, Budapešť) 
* Portrét muža s fúzikmi a portrét mladej ženy (1826; SNG Bratislava)
* Pohľad na Prešov (1830, Šarišská galéria Prešov)

## Galéria

Leto. Hlavná Prešov 23 Slovakia 4.jpg|Pamätná tabuľa -Joh. Rombauer. Šarišská galéria Prešov
Rombauer Flóra c. 1830.jpg|Flóra
Rombauer Portrait of József Benczur 1841.jpg|Portrét Józsefa Benczura
Rombauer fessler.jpg|Portrét Ignáca Aurelia Fesslera


## Referencie

## Literatúra
* BEŇOVÁ, Katarína (ed.): *Ján Rombauer (1782 – 1849) : Levoča – Petrohrad – Prešov.* Bratislava : Slovenská národná galéria, 2010. 240 s. ISBN 978-80-8059-149-6

## Iné projekty

## Externé odkazy
* Záznam o narodení a krste v matrike 

Kategória:Uhorskí maliari
Kategória:Slovenskí portrétni maliari
Kategória:Osobnosti z Levoče
Kategória:Slovenskí maliari
Ázijská kvalifikácia v hádzanej mužov na LOH 2008

**Ázijská kvalifikácia v hádzanej mužov na LOH 2008** bola ázijská kontinentálna kvalifikácia mužov v hádzanej na Letné olympijské hry 2008 v Pekingu, ktorú organizovala Ázijská hádzanárska federácia (AHF). Konala sa v Tojote, v prefektúre Aiči, v Japonsku od 1.6. septembra 2007. Zúčastnilo sa jej 5 družstiev a zápasy sa odohrali v aréne Sky Hall Toyota. 

Na hádzanársky turnaj LOH 2008 postúpilo iba víťazné družstvo. V Poradí ďalšie družstvo postúpilo na svetovú olympijskú kvalifikáciu.

## Aréna

## Výsledky
### 1. turnaj

Pozn: Výsledky prvého turnaja boli neskôr vyhlásené za neplatné a musel sa uskutočniť druhý turnaj.

### 2. turnaj
Prihlásili sa naň iba 2 družstvá.

## Konečné poradie

## Referencie

## Externé odkazy
* Oficiálna stránka Ázijskej hádzanárskej federácie 
* Oficiálna stránka Japonskej hádzanárskej asociácie /

## Zdroje
* Ázijská kvalifikácia na stránke Japonskej hádzanárskej asociácie 
* Ázijská kvalifikácia na stránke todor66.com 

Kategória:Hádzaná v 2007
Kategória:Hádzaná v 2008
Muži
Hádzaná
Offeris

**Offeris** (Offer - ponuka, is - informačný systém) je názov komerčného obchodného softvéru vyvíjaného slovenskou spoločnosťou Tabi Corp., s.r.o. od roku 2008. Obchodný softvér Offeris je Webová aplikácia slúžiaca malým, stredným a veľkým firmám na spravovanie ich obchodnej agendy. Offeris sa od počiatku predával vo forme Licencie pričom mohol byť inštalovaný buď na servery poskytovateľa služby (outsourcing) alebo na server zákazníka. Od 1.5.2013(ver.: 4.5) je tiež ponúkaný ako služba (Software as a service). V tomto prípade je inštalácia možná len na server poskytovateľa.

## Dostupné verzie
Od 1.1.2014 (ver.: 4.7) je Offeris dostupný v dvoch verziách zameraných na konkrétnu skupinu zákazníkov:
* Offeris EASY - obmedzená verzia vhodná pre živnostníkov a malé firmy (menší počet pužívateľov). Obsahuje obmedzené množstvo modulov a značne obmedzenú funkcionalitu.
* Offeris PRO - komplexný informačný systém, obohatený o množstvo pokročilých funkcií, vhodný pre stredné a veľké firmy.
Obidve verzie sú dostupné v slovenskom, českom a anglickom jazyku. Pre obe verzie je tiež dostupna možnosť značnej personalizácie systému.

## Moduly systému
Moduly sú rozdelené do piatich kategórii pričom nie všetky sú obsiahnuté vo verzii EASY.
# Kontakty - kategória kontakty slúži na spravovanie kontaktov a obsahuje modul *Firmy* a modul *Osoby.*
# Produkty - kategória produkty slúži na spravovanie produktov pomocou katalógov alebo CMS. Kategória produkty obsahuje modul *Produkty*, modul *[[Katalóg|Katalógy]]* a modul *[[CMS]]*.
# Obchod - kategória obchod slúži na spravovanie obchodnej agendy na čo využíva moduly z kategórie *Kontakty* a *Produkty*. Kategória obchod obsahuje moduly: *Cenové ponuky*, *Prijaté objednávky*, *Vydané objednávky*, *Prijaté faktúry*, *Vydané faktúry*, *Sklad*, *Obchodné prípady.*
# Úlohy - obsahuje modul *Úlohy* a modul *Kalendár*. Moduly tejto kategórie slúžia na komunikáciu a plánovanie.
# Štatistiky - obsahujú modul *Štatistiky* a modul *Manažér*. Oba moduly slúžia na získanie štatistík z modulov kategórie *Obchod.*

## Referencie


Kategória:Softvér
Bartolomé (Galapágy)

náhľad|Bartolomé
náhľad|Skala Pináculo
**Bartolomé** je ekvádorský ostrov, ktorý spolu s inými ostrovmi tvorí súostrovie Galapágy. Je to sopečný ostrovček nachádzajúci sa blízko pobrežia ostrova Santiago. Bartolomé je jeden z „najmladších“ ostrovov súostrovia Galapágy. Tento ostrov a zátoka Sulivan Bay na ostrove Santiago dostali meno po námornom dôstojníkovi Sirovi Bartholomewovi Jamesovi Sulivanovi, prírodovedcovi a celoživotnom priateľovi Charlesa Darwina. Sir Sulivan bol poručík na palube brigy HMS Beagle patriacej Britskému kráľovskému námorníctvu. Meno ostrova Bartolomé je pošpanielčené meno Bartholomew. Sir Bartholomew James Sulivan spolu s Darwinom preslávili dané ostrovy.

Bartolomé má rozlohu 1,2 km² a jeho najvyšší bod je 114 m. Na ostrove sa nachádza preslávený štít v tvare hrotu nazývaný *Pináculo* (v preklade štít). Tento štít sa stal najznámejším prvkom súostrovia Galapágy. Na ostrove žijú tučniaky galapágske (*[[Spheniscus mendiculus]]*) a tulene hrivnaté (*[[Otaria flavescens]]*). Môžeme tu pozorovať aj rôzne lávové útvary a sopečné kužele.

Ostrov ponúka jednu z najkrajších scenérií súostrovia. Ostrov Bartolomé je vlastne vyhasnutá sopka. Nachádzajú sa tam rôzne červenozeme, *suelos naranjas* (v preklade oranžovozeme), *suelos verdes* (zelenozeme), černozeme a lesklé sopečné útvary. Na ostrove Bartolomé sa nachádza ľahko prístupný sopečný kužeľ, z ktorého sa návštevníkom naskytne úžasný výhľad na ostatné ostrovy.

Turisti na ostrove môžu navštíviť dve miesta. Na prvom sa dá plávať a potápať okolo známej skaly. Podmorský svet okolo ostrova je veľmi zaujímavý. Dá sa tam potápať napríklad s tučniakmi, morskými korytnačkami, žralokmi bielohrotými a rôznymi inými tropickými rybami. Druhým je záliv, ktorý je taktiež úžasným miestom na plávanie. Takzvané „zálivy dvojičky“ sú oddelené len úzkym pásom zeme.

## Iné projekty

## Zdroj

Kategória:Galapágy
Jan Puzyna de Kosielsko

**Jan Maurycy Paweł Puzyna de Kosielsko** (* 13. september 1842, Gwoździec – † 8. september 1911, Krakov) bol poľský rímskokatolícky biskup a kardinál; od roku 1895 až do svojej smrti sídelný biskup krakovský. V roku 1901 bol vymenovaný za kardinála.

## Biografia

### Rané pôsobenie
Študoval právo v Prahe, kde v roku 1868 získal doktorát a potom aj na Ľvovskej univerzite; 24. júna 1870 aj tu obdržal titul doktor práv. Pracoval v galícijskom súdnictve. V roku 1876 vstúpil do przemyślského diecézneho kňazského seminára. 6. mája 1877 prijal tonzúru, 20. novembra 1878 bol vysvätený za subdiakona a 1. decembra 1878 za diakona. 8. decembra bol v Przemyśli vysvätený za kňaza przemyślským biskupom Maciejom Hirschlerom. Neskôr pôsobil ako vicerektor kňazského seminára v Przemyśli.

### Biskup
26. februára 1886 ho pápež Lev XIII. za pomocného biskupa ľvovského a titulárneho biskupa memphiského; biskupskú vysviacku prijal 25. marca 1886 v bazilike *S. Giovanni Canzio* v Ríme z rúk Mieczyslawa Halku ''kardinála'' Ledóchowského a spolusvätiteľov Františka Schönborna, arcibiskupa pražského a Josyfa Sembratowicza, emeritného gréckokatolíckeho arcibiskupa ľvovského. 22. januára 1895 ho pápež Lev XIII. vymenoval za biskupa krakovského.

### Kardinál
Na konzistóriu 15. apríla 1901 ho pápež Lev XIII. vymenoval za kardinála s titulom kardinál-kňaz a titulárnym kostolom *Santi Vitale, Valeria, Gervasio e Protasio*. Zúčastnil sa na konkláve konanom od 31. júla do 4. augusta 1903 (5 dní) po smrti Leva XIII., kde v mene cisára Františka Jozefa I. prezentoval posledné veto pri voľbe pápeža v dejinách proti voľbe kardinála Mariana Rampollu del Tindaro. Na tomto konkláve bol nakoniec 4. augusta 1903 kardinál Giuseppe Melchiorre Sarto ako 68 ročný zvolený za pápeža a prijal meno Pius X.

Zomrel 8. septembra 1911 ako takmer 69 ročný v Krakove. Bol pochovaný v kaplnke Nepoškvrneného počatia vo Wawelskej katedrále.

## Iné projekty

## Zdroje
* CHENEY, David M.. *Jan Maurycy Pawel Cardinal Puzyna z Kosielsko †* [online]. catholic-hierarchy.org, [cit. 2015-10-08]. Dostupné online. 
* MIRANDA, Salvador. *The Cardinals of the Holy Roman Church, April 15, 1901 (XXVI)* [online]. [cit. 2015-10-11]. Dostupné online. 

Kategória:Poľskí kardináli
Kategória:Biskupi Krakovskej diecézy
Dryádka osemlupienková

**Dryádka osemlupienková** alebo **dryádka osemlístková** (*Dryas octopetala*) je arkticko-alpínska kvitnúca rastlina z čeľade ružovité (*Rosaceae*). Je to malý vždyzelený poloker.
## Rozšírenie
Rastie v horských oblastiach na vápencovom podloží. Rastie v celej arktickej oblasti, rovnako aj v pohoriach v Škandinávii, Islande, Alpách, Karpatoch, Balkáne, Kaukaze, v Anglicku, v USA od Aljašky až po Skalnaté vrchy.

Od roku 1957 je dryádka osemplupienková oficiálna kvetina Severozápadných teritórií. Je tiež národná kvetina Islandu.

## Opis
Stonky sú drevnaté, kľukaté s horizontálnymi vetvami. Listy sú navrchu hladké, zospodu s bielymi chĺpkami. Kvety sú na stonke dlhej 3 až 10&nbsp;cm a majú osem bielych okvetných lístkov, na základe ktorých dostala rastlina svoje meno *octopetala*. Jej plodmi sú nažky, ide o suché a pokrútené chĺpky, určené na nesenie vetrom.

Rastie na suchých lokalitách, kde sa sneh rýchlo roztápa, na štrkových a skalnatých podkladoch vo veľkých kolóniách.
## Galéria

Image:Weiße Silberwurz (Dryas octopetala) 2.jpg
Image:Dryas_octopetala_Liechtenstein.jpg
Image:Dryas_octopetala_a4.jpg
Image:Dryas octopetala seed head.jpg|Semeno ''Dryas octopetala
Image:Weiße Silberwurz (Dryas octopetala) 1.jpg


## Referencie

## Iné projekty

## Zdroj

Kategória:Ružovité
Kategória:Alpínska flóra
Kategória:Arktická flóra
Kategória:Polokry
Kategória:Flóra na Slovensku
Kategória:Rastliny s bielymi kvetmi
Kategória:Flóra v Grónsku
Into the Badlands

***Into the Badlands*** je americký akčný seriál, ktorý sa vysielal od 15. novembra 2015 do 6. máj 2019 na stanici AMC. Na Slovensku má seriál premiéru v rovnakom čase, t.j. 03:00 nasledujúci deň na AMC pre strednú Európu.

9. februára 2019 bolo oznámené, že seriál nebude pokračovať.

## Príbeh
Niekoľko storočí v budúcnosti sa vyvinula feudálna spoločnosť v dôsledku zničenia civilizácie. Táto oblasť je teraz nazývaná Badlands a je rozdelená medzi sedem konkurenčných barónov. Každý barón vynucuje ich železné pravidlo s pomocou verných vojsk, ktoré tvoria vycvičení zabijaci, známi ako clipperi. Najnebezpečnejší badlandský clipper je regent Sunny (Daniel Wu), najdôveryhodnejší poradca baróna Quinna (Marton Csokas). Po celé desaťročia, Quinn bol najmocnejší barón z Badlands, avšak najnovší barón na území, The Widow (Emily Beecham), začína testovať svoju chuť k boju. Jedného dňa, Sunny zachráni M.K. (Aramis Knight), dospievajúceho chlapca, ktorý prežil smrtiacu pascu. Sunny čoskoro dospeje k pochopeniu, že chlapec skrýva temné tajomstvo a má vypísanú odmenu na jeho hlavu. Spoločne budú vydávajú na odyseu, ktorá by mohla znamenať rozdiel medzi chaosom a osvietením pre všetkých v Badlands.

## Obsadenie

## Série a časti

### 1. séria (2015)

### 2. séria (2017)

### 3. séria (2018–19)

## Referencie

Kategória:Televízne seriály USA
Kategória:Televízne seriály z roku 2015
Kategória:Televízne seriály AMC
Soko J-21 Jastreb

thumb|Lietadlá J-21 v múzeu juhoslovanského letectva
thumb|Lietadlá J-21 na leteckej show v Ľubľane

**Soko J-21 Jastreb** je bojové a prieskumné lietadlo, navrhnuté a skonštruované v bývalej Juhoslávii. Ide o jednomiestny prúdový stroj, ktorý bol odvodený z prvého juhoslovanského prúdového lietadla G-2 Galeb. J-21 Jastreb bol vyvinutý ako náhrada za Republic F-84 Thunderjet, ktorý bol najpoužívanejším stíhacím bombardérom juhoslovanského letectva až do roku 1967.

## Konštrukcia
Pohonnú jednotku tvorí jeden motor Viper Mk531, ktorý bol vyrábaný na základe licencie s Rolls-Royce. Trup lietadla je skonštruovaný z hliníkovej zliatiny. Pomerne hrubé krídla poskytujú dostatok miesta pre palivové nádrže a hlavný zaťahovací podvozok, i keď mierne zhoršujú letové vlastnosti stroja. Podvozok s nízko-natlakovanými pneumatikami umožňuje lietadlu operovať aj z neupravených vzletových plôch. V porovnaní s Galebom má Jastreb zosilnenú konštrukciu, vďaka čomu môže uniesť viac zbraní ako jeho predchodca. Okrem troch guľometov Browning AN/M3 kalibru , umiestnených v nose lietadla, je J-21 schopný niesť až  ďalšej výzbroje. Na 8 závesníkoch môže mať zavesené bomby, rakety alebo prídavné palivové nádrže.

## Operačné nasadenie
### Vojny v Juhoslávii
Dňa 28. februára 1994, narušilo šesť lietadiel J-21 a dve J-22 Oraos bezletovú zónu nad Bosnou, aby bombardovali Novi Travnik. V tom čase hliadkovali v oblasti americké stíhačky F-16. Dvaja piloti J-22 si po bombardovaní všimli americké F-16, letiace nad nimi. Ihneď opustili oblasť a prízemným letom sa dostali do Chorvátska, kam ich americkí piloti nemohli prenasledovať. Na zvyšok skupiny lietadlá F-16C zaútočili a štyri stroje sa im podarilo zostreliť. K trom zostrelom došlo za pomoci tepelne navádzaných rakiet Sidewinder a jeden za pomoci strely AMRAAM.

## Používatelia
*  **[[Bosna a Hercegovina]]**
*  **[[Líbya]]**
**Bývalí používatelia**
*  **[[Juhoslávia]]**
*  **[[Konžská demokratická republika|Zair]]**

## Špecifikácie
right|350px

### Technické údaje
* **Posádka**: 1 pilot 
* **Dĺžka**: 
* **Rozpätie**: 
* **Výška**: 
* **Nosná plocha **: 
* **Maximálna vzletová hmotnosť**: 
* **Pohonná jednotka**: 1 × BMB (Rolls-Royce/Bristol Siddeley) Viper Mk 531
* **Ťah**: 13,32 kN

### Výkony
* **Maximálna rýchlosť**: /h 
* **Preletový dolet**:  s 2 prídavnými palivovými nádržami
* **Dostup**:  
* **Stúpavost**: /s
* **Preťaženie**: + 8/- 4 g

### Výzbroj
* 3 kanóny Browning AN/M3 kalibru 
* 8 externých závesov – s nosnosťou do 
** **Rakety:**
*** 6x VRZ-157 kalibru 
** **Bomby:**
*** 2x 

## Referencie

Kategória:Juhoslovanské útočné lietadlá
Kategória:Lietadlá Soko
Resolí

thumb|Resolí

**Resolí** alebo **resoli** je likér typický pre kastílske mestečko Cuenca v Španielsku. Obsah alkoholu sa pohybuje medzi 16-18 stupňami. Ingrediencie, z ktorých je tento nápoj vyrobený, sú zvyčajne káva, anízovka alebo pálenka, škorica, pomarančová a citrónová kôra, cukor, klinčeky a voda, aj keď každá značka má svoj vlastný recept.

## Charakteristika
Resolí je nápoj s charakteristickou chuťou. Zvyčajne sa pije samostatne alebo s ľadom počas jedla a často sa podáva k sladkým koláčom ako napríklad *alajú*, čo je koláč typický pre Cuencu. Medzi príležitosti kedy sa pije resoli vo väčšom množstve patria Vianoce a hlavne Veľká noc. V malom množstve má dobrý vplyv na trávenie.

Resoli, ktoré nájdeme v obchodoch, sa predáva vo fľaškách, ktoré majú často tvar spätý s mestečkom Cuenca: známe Casas Colgadas alebo významné budovy či *[[Nazareno]]* a pod. Niektoré reštaurácie podávajú resoli ako pozornosť podniku k zákuskom v malých sklenených džbánoch.

Ako zaujímavosť treba spomenúť, že aj napriek správnemu grafickému zobrazeniu slova resoli (bez akcentu), ho mnohí turisti, ktorí navštívia Cuencu vyslovujú ako *resolí*, teda s ostrým prízvukom na poslednej slabike. Dôvodom je istá obchodná značka likéru, ktorá sa stala známou vďaka dvom skutočnostiam, a to fľaškovaniu nápoja do malých nádob, ktoré majú tvar typických Casas colgadas a taktiež vďaka tomu, že na debničkách, aby odlíšili svoju značku, predĺžili posledné písmeno „i“ a to so zámerom popliesť ľudí, aby tí, ktorí si kúpia tieto debničky, likér nazývali "resolí" (s prízvukom na poslednej slabike). Názov resoli pochádza zo slova rosoli a resolí je iba marketingový ťah obchodnej značky, ktorá dosiahla aby Real Academia Espaňola (RAE) akceptovala tento názov ako synonymum pôvodného názvu. V starších vydaniach slovníkov RAE boli pridané len slová rosoli a resoli a dnes v poslednej edícii sú akceptované všetky tri názvy rosoli, resoli aj resolí.

Kategória:Alkoholické nápoje
Mhd.sk, občianske združenie

náhľad|Sídlo na Šancovej v Bratislave
**mhd.sk, občianske združenie** je občianske združenie na Slovensku so sídlom v Bratislave. Venuje sa mestskej hromadnej doprave a od svojho vzniku v roku 2005 prevádzkuje internetový portál imhd.sk.

## imhd.sk
Internetové stránky **imhd.sk** sú internetové stránky, ktoré prevádzkuje občianske združenie *mhd.sk, občianske združenie*. Vznikli v roku 2000, *mhd.sk, občianske združenie* ich prevádzkuje od roku 2005 a v rokoch 20092015 spolupracovali s portálom Zoznam.sk.  Stránky *imhd.sk* sa zameriavajú na mestskú hromadnú dopravu. Pôvodne to bola MHD len v Bratislave, neskôr sa k obsahu stránok pridali aj informácie o MHD v ďalších slovenských mestách a niektoré informácie o MHD v iných štátoch. Podľa štatistík internetové stránky imhd.sk patria k najnavštevovanejším internetovým stránkam na Slovensku. 

## Referencie

## Externé odkazy
* Webová stránka imhd.sk

Kategória:Občianske združenia na Slovensku
Kategória:Organizácie založené v 2005
Kategória:Mestská hromadná doprava na Slovensku
Kolportáž

[náhľad|Osemroční kameloti Willie Cohen a Max Rafalovizht predávajú noviny vo [Philadelphia|Philadelphii (1910)]]
[náhľad|Kamelotka Lujza Blaha predáva noviny na námestí v [Budapešť|Budapešti (1972)]]
**Kolportáž** alebo **kolportérstvo** je podomový roznos alebo pouličný predaj periodík (novín, časopisov, letákov), príp. kníh či iných tlačovín.

Osoba, ktorá sa takejto činnosti venuje sa označuje výrazom **kolportér**, resp. **kolportérka** (z ), zatiaľ čo výraz **kamelot**, resp. **kamelotka** (z franc. *camelot*) sa viaže výlučne na pouličný predaj novín či časopisov.

## Dejiny
Približne do 2. polovice 19. storočia sa periodická tlač roznášala predplatiteľom (abonentom), následne sa rozšírilo jej predávanie priamo na verejných priestranstvách (na námestiach, frekventovaných uliciach, železničných staniciach a pod.). Túto prácu často vykonávali ľudia z chudobnejších sociálnych vrstiev (najmä deti), preto sa slovo *kamelot* do značnej miery stalo synonymom chudobného človeka (napr. v názve románu Hansa Dominika *Z kamelota milionárom*). V 20. storočí úloha kamelota postupne klesla, avšak nevymizla, pričom vzrástol význam stánkového a abonentského predaja periodík.

## Poznámky


## Referencie

## Iné projekty

Kategória:Povolania
Darwin (ostrov)

náhľad|Poloha Galapág
náhľad|Darwinský oblúk
**Darwin** (v minulosti tiež známy pod názvom ostrov *Culpepper*) je ekvádorský ostrov ležiaci vo východnej časti Tichého oceánu, ktorý patrí do súostrovia Galapágy. Bol takto pomenovaný na počesť Charlesa Darwina, ktorý ostrovy preslávil po celom svete. Má rozlohu 1,1 km2 (110 hektárov) a maximálnu nadmorskú výšku  Je domovom pre tulene, fregaty, leguány morské, čajky lastovičkovité, uškatce, veľryby, morské korytnačky, delfíny, suly červenonohé a suly maskované. Keďže na pevnine neexistujú žiadne miesta na vylodenie, najdôležitejšie atrakcie ostrova sa nachádzajú na pobreží Tichého oceánu, ktorý ponúka skutočne rôznorodé formy morského života.

## Geológia
Ostrov Darwin a ostrov Wolf (vzdialený od neho 40 km) sa občas spájajú dokopy ako Darwin a Wolf, resp. Darwin Wolf. Ostrov Darwin tvoria zvyšky vyhasnutej sopky s nadmorskou výškou  a nachádza sa v severozápadnej časti súostrovia Galapágy. Sopka, ktorá tvorí základ ostrova, vyhasla, predpokladá sa, že k poslednému výbuchu tu došlo približne pred 400 000 rokmi, čo znamená, že ostrov je o niečo mladší ako ostrov Wolf. Láva v okolí ostrova Darwin má homogénne zloženie, čo poukazuje na jej relatívne mladý vek, a vykazuje podobné chemické zloženie ako láva v tzv. horúcich škvrnách, teda v miestach šírenia vulkanickej činnosti na súostroví Galapágy.

Predpokladá sa, že ostrov Darwin doteraz prekonal minimálne dva erupčné cykly, ktoré mali za následok vytvorenie dvoch vrstiev vápenca oddelených plagioklasovým čadičom. Dá sa tiež s určitosťou povedať, že ostrov Darwin tvoria zvyšky omnoho väčšieho celku, ktorý sa tu kedysi nachádzal. Avšak potom ako ostrov prešiel do erupčnej fázy, bol tento celok vystavený erózii.

## Turizmus
Darwinský oblúk je prírodná kamenná klenba, ktorá bola kedysi dávno súčasťou tohto obrovského celku, nachádza sa vo vzdialenosti menej ako jeden kilometer od hlavného ostrova Darwin a je hlavnou atrakciou pre neveľký počet turistov, ktorí sa rozhodnú ostrov navštíviť. Ostrov Darwin nemá prepojenie s pevninou. V dôsledku toho je vyhľadávanou lokalitou iba pre turistov, ktorí sa chcú potápať, avšak pre veľkú vzdialenosť od hlavného ostrova sem prichádza iba obmedzený počet vyhliadkových lodí. Na ostrove Darwin sa vyskytujú rozmanité formy morského života vrátane hojného počtu rýb. Okolité vody priťahujú do tejto oblasti v období od júna do novembra viaceré jedince žraloka veľrybého a žraloka čiernocípeho. Okrem nich je tu možné nájsť aj karetu obrovskú, manty a delfíny. Dňa 18.05.2021 sa Darwinský oblúk rozpadol. 

## Iné projekty

Kategória:Galapágy
Sheep (Pink Floyd)

**„Sheep“** (pôvodne pod pracovným názvom **„Raving and Drooling“**) je v poradí štvrtá skladba z albumu *[[Animals (album)|Animals]]*, ktorý vydala britská rocková skupina Pink Floyd v roku 1977.   

## História
Počas ich turné v roku 1974 skupina predstavila vtedy tri nové skladby, a to: „You've Got to Be Crazy“ (neskôr premenovaná na „Dogs“), „Shine On You Crazy Diamond“ a „Raving and Drooling“.  

Skladba bola pôvodne viacej bluesovo založená. Držaný tón vokalistu (Watersa) preberá následne syntetizátor. Táto skladba spolu so skladbou „You've Got to Be Crazy“ mali pôvodne byť súčasťou predchádzajúceho albumu *[[Wish You Were Here (album, Pink Floyd)|Wish You Were Here]]* (1975), ale plány sa zmenili a tieto skladby skončili v trochu zmenenej forme na albume *Animals.* Verzie nahrané vo Wembley 1974 boli oficiálne vydané v boxsetoch albumu *Wish You Were Here*. 
## Koncertné verzie
Skladba bola pravidelnou súčasťou turné *[[In the Flesh Tour]]* v roku 1977, otvárala celý koncert. Počas vystúpenia bolo použité obrovské množstvo pyrotechniky. Skladba mala byť aj súčasťou setlistu na turné *[[A Momentary Lapse of Reason Tour]]* (1987-90), ale Gilmour si myslel, že nedokáže vytiahnuť potrebné výšky ako Roger Waters. 

Skladbu zahral taktiež aj Roger Waters počas jeho sólového turné *The Dark Side of the Moon Live*.

## Obsadenie
* Roger Waters – hlavný spev, rytmická gitara, páskové a elektronické efekty
* David Gilmour – sólová gitara, basgitara, ARP Quadra syntetizátor
* Richard Wright – Fender Rhodes piano, Hammond organ, ARP String Syntetizátor, Minimoog
* Nick Mason – bicie, páskové efekty

## Zdroj

Kategória:Piesne skupiny Pink Floyd
Mater (hudobná skupina)

**Mater** bola slovenská hudobná skupina, ktorá sa skladala z dvoch členov GR Teamu Tona S. a Rebela. Tvorba týchto dvoch členov sa zaznamenáva do roku 2002, kedy začínajú obidvaja so svojou tvorbou. Od roku 2007 boli zastrešovaní pod hudobným vydavateľstvom Gramo Rokkaz, kde neskôr vzniklo rapové zoskupenie GR Team, v ktorom sa nachádzali okrem dvoch členov skupiny Mater aj raperi Decko a Danosť. Po vytvorení tohto zoskupenia, tj. okolo roku 2013 sa prestáva používať názov tejto skupiny a členovia tvorili skôr samostatne alebo v rámci Gramo Rokkaz.

## Diskografia

* **2006** - *Materiál*

* **2010** - *„Pre tých, čo zabudli: Toto je rap!“*
Medzi diela tejto skupiny patrí voľne stiahnuteľný mixtape *„Pre tých, čo zabudli: Toto je rap!“*, kde okrem Tona S. a Rebela rapujú aj Decko, Danosť, Opak, PanTau, Ataker a o mixy sa postaral DJ Metys. Tento nosič má 19 skladieb, z toho 4 remixy a 13 novonarapovaných piesní. Mixtape vyšiel okrem digitálnej formy aj v klasickej podobe v limitovanom náklade. Vyšiel už po tom ako sa chalani zo skupiny Mater stali členmi vydavateľstva Gramo Rokkaz. Produkciu drvivej väčšiny trackov si medzi seba rozdelili producenti teamu Gramo Rokkaz – Analytik má na konte 7, Deryck a Smart (už bývalý člen Gramo Rokkaz) zhodne po 4 a Dame (taktiež bývalý člen Gramo Rokkaz) 2. O zvyšok sa postarali „hosťujúci“ hráči Jazzy a Fella. Nahrávanie nového materiálu prebiehalo striedavo v štúdiách Bodák Records, Creative Music House a Zion 5.

## Referencie

## Pozri aj
* Gramo Rokkaz
* Tono S.

Kategória:Slovenské hiphopové hudobné skupiny
Kategória:Hudobné skupiny z 1999
Anthrópos (olympionik)

náhľad|Oxyrhynský papyrus 222
**Anthrópos** (*Anthrópos*) bol olympijský víťaz v boxe v roku 456 pred Kr.

Meno olympijského víťaza Anthrópa (gr. človeka) je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Anthrópos je na tomto značne poškodenom papyruse uvedený v deviatom riadku vpravo. Posledné dve písmená jeho mena a názov jeho domovskej krajiny na papyruse chýbajú (Άνθρωπ[ος]...  Anthróp[os]...).

Box (pygmé) sa stal olympijskou disciplínou na 23. hrách v roku 708 pred Kr. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom. 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe